**Epigramatice**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În somn nici Crösus nu-i bogat cu tot tronu-i regal.

Şi jumeta din viaţa lui cu Lazăr e egal.

\*

Lungeşti prânzu-ţi până-n noapte, tot mănânci, mănânci de-a rândul,

Cin te vede poate zice că cu dinţii-ţi sapi mormântul.

\*

Vrei să fii Pallas Athena!

O, fetiţă, fii cuminte…

Tu ai pierde din frumseţe

Dar n-ai câştiga la minte.

\*

E vinul de-azi mai rău ca cel de ieri, amicii mei –

Mai bun ca orice vin băut e cel pe care-l bei.